Ποιητής, ήρωας, βιαστής. Αντιδράσεις για τη μετονομασία αεροδρομίου της Χιλής προς τιμήν του Πάμπλο Νερούδα | LiFO\n#MeToo στη Χιλή\n«Η πράξη ήταν όπως αυτή ανάμεσα σε έναν άνθρωπο και ένα άγαλμα. Είχε τα μάτια της ορθάνοιχτα όλο το διάστημα, εντελώς αδιάφορη», γράφει. «Είχε δίκιο που με περιφρονούσε.»\nΑντιδράσεις έχει προκαλέσει στη Χιλή η απόφαση μετονομασίας του μεγαλύτερου αεροδρομίου της χώρας προς τιμήν του Πάμπλο Νερούδα. Ο λόγος; Η παραδοχή του ποιητή, στα απομνημονεύματά του, πως βίασε μια γυναίκα το 1929.\nΟ Νερούδα ήταν ένας νομπελίστας που η ποίησή του εξιστορεί τις ζωές και τους αγώνες των καθημερινών λατινοαμερικανών. Οι ζωές τους αναδείχθηκαν σε σύμβολο ενάντια στην δικτατορία, αναφέρει ο Guardian.\nΑλλά η απόφαση για τη μετονομασία του πλέον πολυσύχναστου διεθνούς αεροδρομίου της Χιλής προς τιμήν του προσέκρουσε στην οργή ακτιβιστών ανθρωπίνων δικαιωμάτων που υποστηρίζουν πως η τιμή δεν αρμόζει σε έναν άνθρωπο που ομολόγησε στα απομνημονεύματα του πως έχει διαπράξει βιασμό.\nΗ πολιτιστική επιτροπή της Βουλή των Αντιπροσώπων ψήφισε αυτό τον μήνα υπέρ της μετονομασίας του αεροδρομίου του Σαντιάγκο προς τιμήν του δημιουργού του Κάντο Χενεράλ.\nΗ Καρολίνα Μαρζάν, μια βουλευτής που υπερψήφισε τη μετονομασία, δήλωσε στους δημοσιογράφους πως το όνομα του ποιητή «που έκανε όλους τους Χιλιανούς περήφανους», πρέπει να είναι το πρώτο πράγμα που θα βλέπουν οι επισκέπτες όταν αποβιβάζονται στην χώρα.\nΗ τρέχουσα διαμάχη πηγάζει από μια σελίδα στα απομνημονεύματα του Νερούδα στην οποία περιγράφει το πώς βίασε μια καμαριέρα στην Κεϋλάνη [Σρι Λάνκα] όπου κατείχε διπλωματική θέση το 1929.\nΑλλά όποια περηφάνια και αν ένιωσαν οι Χιλιανοί στο παρελθόν από τον Νερούδα αλλοιώνεται μέσω μιας επανεκτίμησης που προκλήθηκε από μια σειρά φεμινιστικών φοιτητικών διαδηλώσεων στην χώρα.\nΟι ρίζες του κινήματος εντοπίζονται στην εκστρατεία για το δικαιώματα στην άμβλωση και ενισχύθηκε από τις διαδηλώσεις του λατινοαμερικανικού #NiUnaMenos ενάντια στους φόνους γυναικών, αλλά και το παγκόσμιο κίνημα #MeToo ενάντια στη σεξουαλική βία.\n«Δεν υπάρχει σαφής λόγος για τη μετονομασία του αεροδρομίου και η απόφαση λήφθηκε σε μια περίοδο που οι γυναίκες μόλις αρχίζουν να τολμούν να καταγγείλουν αυτούς που τις έχουν κακοποιήσει», δήλωσε η Κάρεν Βεργκάρα Σάντσες, μια φοιτήτρια και ακτιβίστρια που διαδήλωσε ενάντια στη σεξουαλική παρενόχληση κατά τη διάρκεια ενός πανεθνικού κύματος φοιτητικών κινητοποιήσεων μέσα στη χρονιά.\nΑφότου η γυναίκα τον αγνόησε, ο Νερούδα αναφέρει «πως έπιασε με μια δυνατή λαβή τον καρπό της» και την οδήγησε στο δωμάτιό του.\nΟ Χιλιανός ποιητής Pablo Neruda στην ακρογιαλιά, ανάμεσα στον Enrique Labrador Ruiz, και τον Κουβανό ζωγράφο Mario Carreno.\nΠαρότι έχουν περάσει πάνω από σαράντα χρόνια από την έκδοση των απομνημονευμάτων, το απόσπασμα έγινε αντικείμενο διαμάχης μόλις τα τελευταία χρόνια είπε η Βεργκάρα Σάντσες.\n«Ξεκινήσαμε να απομυθοποιούμε τον Νερούδα σήμερα, γιατί πρόσφατα αρχίσαμε να αμφισβητούμε την κουλτούρα του βιασμού.»\nΗ Ιζαμπέλ Αλιέντε, συγγραφέας και αγωνίστρια για τα δικαιώματα των γυναικών, υποστήριξε πως το έργο του Νερούδα έχει ακόμα αξία.\n«Όπως πολλές νεαρές φεμινίστριες στη Χιλή νιώθω αηδία για μερικές πλευρές της ζωής και της προσωπικότητας του Νερούδα», είπε στον Guardian. «Παρόλα αυτά δεν μπορούμε να ακυρώσουμε τη γραφή του».\n«Η συμπεριφορά πολύ λίγων ανθρώπων, ειδικά ισχυρών ή επιδραστικών ανδρών, είναι άξια θαυμασμού. Δυστυχώς ο Νερούδα ήταν ένα πρόσωπο με ελαττώματα, όπως είμαστε όλοι με τον έναν ή με τον άλλον τρόπο και το Κάντο Χενεράλ εξακολουθεί να είναι αριστούργημα», δήλωσε.\nΤο ίδρυμα του Πάμπλο Νερούδα, που προάγει την κληρονομιά του ποιητή στην Χιλή, δεν ανταποκρίθηκε στα αιτήματα των δημοσιογράφων να σχολιάσει το ζήτημα.\nΟ Νερούδα ήταν ένας πολυγραφότατος συγγραφέας αλλά και ένας πολιτικός ακτιβιστής που βοήθησε χιλιάδες Ρεπουμπλικάνους πρόσφυγες να διαφύγουν από Χιλή μετά τον ισπανικό εμφύλιο πόλεμο και έγινε πρέσβης στη Γαλλία κατά τη διάρκεια της αριστερής κυβέρνησης του Σαλβαδόρ Αλιέντε.\nΠέθανε κάτω από ύποπτες συνθήκες, μερικές ημέρες μετά το στρατιωτικό πραξικόπημα του Αουγκούστο Πινοσέτ.\nΟ Γκαμπριέλ Γκαρσία Μάρκες τον επαίνεσε ως τον «μεγαλύτερο ποιητή του 20ου αιώνα», αλλά η παρούσα διαμάχη προκάλεσε επίσης την επανεξέταση της λογοτεχνικής του αξίας.\nΟ Πατρίσιο Αλβαράδο Μπαρία, που κέρδισε το National Book Council Award για το βιβλίο του Triage, υποστήριξε πως ο Νερούδα εκτιμάται περισσότερο για την εμπορική και πολιτική αξία παρά για την ποίησή του.\n«Ο Νερούδα έχει συρρικνωθεί σε ένα εμπορικό σήμα που εξακολουθεί να πληρώνει πολιτικό κεφάλαιο. Η επιρροή του λογοτεχνικού του έργου έχει εκτοπιστεί από συγγραφείς που έχουν πάρει μεγαλύτερα ρίσκα», είπε.\nΗ απόφαση για τη μετονομασία του αεροδρομίου, που προς το παρόν φέρει το όνομα του Αρτούρο Μερίνο Μπενίτες, του ιδρυτή της Πολεμικής Αεροπορίας και της εθνικής αεροπορικής εταιρείας της Χιλής, πλέον οδηγείται στη Γερουσία για την τελική ψήφιση.\n«Έχει έρθει ο καιρός να παύσουμε να ειδωλοποιούμε τον Νερούδα και να μιλήσουμε για το γεγονός πως υπήρξε κακοποιητικός», δήλωσε η Βεργκάρα Σάντσεζ. «Το γεγονός πως ήταν ένας διάσημος καλλιτέχνης δεν τον εξαιρεί από το ότι ήταν βιαστής».


Αυτά είναι τα πιο εντυπωσιακά σπίτια του πλανήτη! Ποιο είναι το ελληνικό που βρίσκεται στην λίστα; (photos + video) - Σπίτι - Athens magazine\nΑυτά είναι τα πιο εντυπωσιακά σπίτια του πλανήτη! Ποιο είναι το ελληνικό που βρίσκεται στην λίστα; (photos + video)\n8 Μαΐου 2017 13:03\nΑυτά είναι τα ομορφότερα σπίτια στον κόσμο που συγκαταλέγονται σε μια λίστα η οποία τα βοθμολογεί με βάση την αισθητική, το design και την αρχιτεκτονική τους.\nΣπίτια πραγματικά αριστούργηματα αλλά για μένα το ομορφότερο σπίτι είναι εκείνο που μέσα του ζουν οι άνθρωποι που αγαπάς και μοιράζεσαι την καθημερινότητά σου.\nΑς ρίξουμε όμως μια ματιά στο παρακάτω video.


Επεισόδια με οπαδούς έξω από το γήπεδο μετά τον αγώνα ΠΑΣ Λαμία - ΠΑΟΚ (BINTEO)\nΔημοσιεύτηκε: Τρίτη, 04 Δεκεμβρίου 2018 10:19\nΣτο νοσοκομείο πέντε φίλαθλοι της Λαμίας...\nΣτο πλήθος που συγκεντρώθηκε έξω από τη Θύρα 3 του ΔΑΚ Λαμίας, όπου υπήρχε αστυνομικός αποκλεισμός για την έξοδο της ομάδας του ΠΑΟΚ, ρίχνει τις ευθύνες η αστυνομία για της μικρής έκτασης επεισόδια που σημειώθηκαν μετά τη λήξη του αγώνα Super League μεταξύ ΠΑΣ Λαμία και Δικέφαλου του Βορρά.\nΣύμφωνα με την αστυνομία 150 άτομα άρχισαν να κλωτσούν και να απωθούν τους αστυνομικούς, που ανήκαν στην ΥΜΕΤ της Διεύθυνσης Αστυνομικών Επιχειρήσεων Αττικής, οι οποίοι αντέδρασαν και τους απώθησαν βιαίως.\nΑπό την ολιγόλεπτη συμπλοκή δύο αστυνομικοί τραυματίστηκαν στα χέρια, σύμφωνα με την αστυνομία, στους παρασχέθηκαν οι πρώτες βοήθειες επί τόπου από ασθενοφόρο του ΕΚΑΒ που έφτασε στην είσοδο του Δημαρχείου για αυτόν τον λόγο.\nΣυλλήψεις ή ακόμη και προσαγωγές δεν έγιναν, ωστόσο πέντε φίλαθλοι πήγαν στα επείγοντα του νοσοκομείου Λαμίας, ενώ τα ΜΑΤ αποχώρησαν από τη Λαμία λίγο μετά τις 11 το βράδυ.\nΝα σημειώσουμε ότι η ένταση ξεκίνησε στο 87’ όταν κροτίδα έσκασε στη νοτιοδυτική πλευρά του γηπέδου (δίπλα στις παλιές τουαλέτες), η οποία φέρεται να πετάχτηκε από φίλους του ΠΑΟΚ που βρισκόντουσαν έξω από το γήπεδο χωρίς εισιτήρια στην οδό Ασκληπιού.\n70χρονος έβαλε τέλος στη ζωή του


Τσίπρας προς γιατρούς και νοσηλευτές στο «Γεννηματάς»: Καμία δικαιολογία να μην ενισχυθεί το ΕΣΥ, μονάχα ιδεοληψία — Kalithea Press\nΕπισημαίνοντας πόσο σημαντική είναι η προσπάθεια που κάνει όλο το προσωπικό του ΕΣΥ σε αυτή την μάχη, ο κ. Τσίπρας τόνισε ότι «η ελληνική κοινωνία το καταλαβαίνει», για να σημειώσει πως «έχει έρθει η ώρα να το καταλάβει και η Πολιτεία και να το ανταμείψει».\nΟ πρόεδρος του ΣΥΡΙΖΑ-Προοδευτική Συμμαχία υπογράμμισε τη συμπαράσταση του στο αίτημα για ένταξη των νοσηλευτών στα βαρέα και ανθυγιεινά, καλώντας την κυβέρνηση να προχωρήσει άμεσα σε προσλήψεις μόνιμου προσωπικού (γιατρών και νοσηλευτών) και να αναμορφώσει το μισθολόγιό τους, αυτό προκειμένου συν τοις άλλοις να δώσει κίνητρα στους νέους γιατρούς να παραμείνουν στη χώρα και να ενταχθούν στο δημόσιο σύστημα υγείας. «Πρέπει να βρούμε έναν τρόπο να ανταπεξέλθουμε στην κρίσιμη φάση που είμαστε σήμερα», είπε μεταξύ άλλων.\nΚατά τη συνάντηση οι γιατροί και οι νοσηλευτές μίλησαν για τις συνθήκες και τα προβλήματα που αντιμετωπίζουν στη μάχη κατά του κορονοϊού. Έθεσαν επιτακτικά τα ζητήματα των προσλήψεων, των υποδομών, της ένταξης στα βαρέα και ανθυγιεινά, καθώς και της ασφάλειας, με έναν γιατρό να αναφέρει ότι οι μισές οργανικές θέσεις είναι κενές, καθώς όσες καινούργιες προσλήψεις έγιναν ήταν των επικουρικών γιατρών που ήδη υπηρετούσαν εκεί.\nδιάβασε και αυτό Κορονοϊός: 41 νέα κρούσματα στην Ελλάδα - 26 τα εισαγόμενα\n«Έφυγαν οι επικουρικοί και πήγαν σε θέσεις μονίμων, και χήρεψαν οι θέσεις των επικουρικών», είπε. Γιατροί που εργάζονται στο ιατρείο covid έδωσαν ιδιαίτερη έμφαση στην έλλειψη υποδομής, με έναν εξ αυτών να αναφέρει ότι καλύπτουν κενά πληρώνοντας πολλές φορές από τα δικά τους χρήματα όπως για οξύμετρα.\n«Είναι τραγικές οι συνθήκες και ο χώρος αναμονής για τα τεστ που έχει δημιουργηθεί είναι παρωδία», είπαν, προσθέτοντας ότι αναγκάζονται να αφήνουν τους πολίτες που προσέρχονται για τεστ ή με την υποψία ότι ασθενούν να περιμένουν στον υπαίθριο χώρο.\nΈκκληση για άμεση πρόσληψη νοσηλευτικού προσωπικού έκανε ο προϊστάμενος της μονάδας ΜΕΘ Covid: «Χρειαζόμαστε νοσηλευτικό προσωπικό, το οποίο δεν έχει προσληφθεί τον καιρό που χρειαζόταν. Ιούνιο, Ιούλιο, Αύγουστο, Σεπτέμβριο δεν πήραν νοσηλευτές, ήρθαν από τα τέλη Σεπτέμβρη και μετά, φέρανε επικουρικό προσωπικό και για ειδικότητα, είναι ανεκπαίδευτοι, τους εκπαιδεύουν τώρα οι παλιότεροι μέσα στα covid περιστατικά».\nΌπως εξήγησε για τις 11 κλίνες ΜΕΘ χρειάζονται 44 νοσηλευτές και «τώρα έχουμε 35 άτομα από διάφορες ειδικότητες, 22 μόνιμοι, 10 επικουρικοί και 6 ειδικότητες».\nΚατά τη συζήτηση με τον κ. Τσίπρα, επισημάνθηκε εκ μέρους γιατρών και νοσηλευτών ότι είναι παραπάνω από αναγκαία η ενίσχυση του ΕΣΥ με προσλήψεις μόνιμου προσωπικού, ιδιαίτερα τώρα που, όπως είπαν, παρά τα κενά που ήδη υπάρχουν γίνονται συνεχώς εσωτερικές μετακινήσεις γιατρών και προσωπικού.\nΑνέφεραν επί παραδείγματι ότι για να λειτουργήσουν οι ΜΕΘ στο «Σωτηρία» πήραν δύο γιατρούς από το «Γεννηματά». Επιτακτικό χαρακτήρισαν και το να υπάρχουν πρωτόκολλα ιχνηλάτισης περιστατικών covid στο προσωπικό και στην συνέχεια διαχείρισής τους.\nΙδιαίτερη έμφαση έδωσαν στο να ενταχθούν στα βαρέα και ανθυγιεινά οι νοσηλευτές. «Δεν μπορεί να το ‘χει ο ιδιωτικός τομέας και να μην το έχει ο δημόσιος» ανέφερε γιατρός, σημειώνοντας πως ο δημόσιος τομέας έχει αναλάβει εξ ολοκλήρου την μάχη κατά της πανδημίας. Νοσηλεύτριες ζήτησαν αναγνώριση της επιστημονικότητας, της δουλειάς και της αποδοτικότητας τους έμπρακτα, «αλλιώς κοροϊδευόμαστε».\nδιάβασε και αυτό Σοβαρές ελλείψεις στα σχολεία λίγες ώρες πριν ανοίξουν\n«Το χειροκρότημα δεν μας λέει κάτι, προσωπικά εμένα με θίγει σαν νοσηλεύτρια. Εμένα με ενδιαφέρει να αναγνωριστώ ως επιστήμονας υγείας κάτι που νομικά δεν είναι κατοχυρωμένο από όλη την νομοθεσία», είπε μια εξ αυτών, ζητώντας ένταξη τους στα βαρέα και ανθυγιεινά, για να προσθέσει ότι «έχουμε το χειροκρότημα των ασθενών.\nΔεν χρειαζόμαστε χειροκρότημα από αλλού».\n← Κορονοϊός: 1388 νέα κρούσματα στην Ελλάδα, 84 θάνατοι και ρεκόρ με 549 διασωληνωμένους\nΓέροντας Ιωσήφ Είναι ο καιρός εκπλήρωσης των Προφητειών →\nΜπορεί η ανακοίνωση των νέων κρουσμάτων κορονοϊού, να δείχνει υποχώρηση επιδημίας…


Vintage γάμος. | Go Cheap And ChicGo Cheap And Chic\nΓΑΜΟΣ 17 Μαρτίου 2013\nΕξαρτάται γιατί παντρεύεσαι , τι στυλ έχεις σαν άτομο και πόσα λεφτά θέλεις να διαθέσεις για τον γάμο σου. Εμάς μας αρέσει ο γάμος -πάρτι. Ο γάμος που περνάς καλά και εσύ και οι φίλοι σου χωρίς να είσαι δήθεν.\nαν δεν έχεις ψυγείο εκεί κοντά…


Μπακς: Αν θέλουν back to back, ο Κάζινς είναι ρίσκο που έπρεπε να πάρουν | Gazzetta\nΟ ΝτεΜάρκους Κάζινς αποτελεί έναν εκ των πιο άτυχων παικτών στο ΝΒΑ, καθώς μέσα σε 1.5 χρόνο είχε 3 σοβαρούς τραυματισμούς που πήγαν πίσω την καριέρα του. Ήταν ένας εκ των κορυφαίων ψηλών στη λίγκα. Το ρεπερτόριο του και οι κινήσεις του τον έκαναν να ξεχωρίζει.\nΣπουδαίο ταλέντο που όμως η μοίρα του φέρθηκε σκληρά και πλέον είναι ο ελεύθερος. Ο Κάζινς από τις 26 Γενάρη μέχρι τις 15 Αυγούστου του 2019 έζησε 3 σοβαρούς τραυματισμους (ο τελευταίος ρήξη αχίλλειου), οι οποίοι έβαλαν φρένο σε μια φοβερή πορεία που είχε τα προηγούμενα χρόνια.\nΈνας ψηλός που πολλές φορές είχε θέματα με τον χαρακτήρα του, όμως κανείς δεν μπορεί να αμφισβητήσει πως στα καλά του χρόνια στους Κινγκς και πριν τραυματιστεί στους Πέλικανς, ήταν ίσως ο πιο ολοκληρωμενός σέντερ στη λίγκα. Μπορούσε να σκοράρει από παντού και με πολλούς τρόπους. Όμως οι τραυματισμοί πήγαν πολύ πίσω την καριέρα του και δεν του επέτρεψαν να μείνει στην κορυφή για πολλά χρόνια.\n«Πριν τραυματιστεί ήταν ο κορυφαίος ψηλός στο ΝΒΑ»\nΑρκετοί σταρ του παρελθοντος έχουν εκφραστεί με τα καλύτερα λόγια για την ποιότητα του Κάζινς και ένας από αυτούς ήταν και ο Ντομινίκ Ουίλκινς. Ο πρώην παίκτης των Χοκς και του Παναθηναϊκού είχε αποθεώσει τον ΝτεΜάρκους Κάζινς, αναφέροντας πως ήταν ο κορυφαίος ψηλός στο ΝΒΑ πριν τραυματιστεί σοβαρά.\n«Πριν τραυματιστεί σοβαρά, ήταν ο κορυφαίος ψηλός στο ΝΒΑ. Ικανότατος τύπος που έκανε εξαιρετικά τα βασικά του μπάσκετ. Θα πρέπει να υπογράψει σε κάποια ομάδα σύντομα», ήταν τα λόγια του Human Highlight Film πριν από περίπου ένα χρόνο.\nO Kάζινς από το 2014 μέχρι το 2017 είχε 26.2 πόντους και 11.6 ριμπάουντ ανά ματς, ενώ το 2017-18 μέτρησε 25.2 πόντους και 12.9 ριμπάουντ. Φοβερά νούμερα για ένα παιδί που κυριαρχούσε στη ρακέτα, απλά δεν ηταν σε ομάδα για να τον βοηθήσει και να παίξει σε ανταγωνιστικά ματς των playoffs. Στους Κινγκς η ομάδα ήταν κάτω του μετρίου και πάλευε μόνος του, ενώ στους Πέλικανς το διδυμο Ντέιβις-Κάζινς έδειχνε άπιαστο, ωστόσο ο σοβαρός τραυματισμός του Boogie χάλασε τα πράγματα.\nΚατακόρυφη πτώση από τον σοβαρό τραυματισμό στους Πέλικανς και μετά\nΗ αλήθεια είναι πως ο σοβαρός τραυματισμός στους Πέλικανς του... τσάκισε την καριέρα και ποτέ δεν ήταν ο κυρίαρχος ψηλός που θαυμάσαμε. Οι μέσοι όροι του έπεσαν πολύ, ενώ έφτασε σε σημείο να μην τον θέλει καμιά ομάδα για μεγάλο χρονικό διάστημα, όπως συνέβαινε και τώρα πριν του δώσουν μια σανίδα σωτηρίας οι Μπακς.\nΗ πρώτη σεζόν μετά τους Πέλικανς ήταν το 2018-19. Και εκεί βλέπουμε την φοβερή πτώση των αριθμών του σε σχέση με τις προηγούμενες σεζόν. Ενώ το 2017-18 στους Πέλικανς είχε 25.2 πόντους και 12.9 ριμπάουντ, ενώ το 2018-19 στους Ουόριορς έπεσε δραματικά στους 16.3 πόντους και στα 8.2 ριμπάουντ. Βέβαια ήταν σε μια ομάδα που είχε Κάρι, Τόμπσον και Ντουράντ, άρα δύσκολο να πάρει τις μπάλες που έπαιρνε παλιότερα. Η σεζόν τελείωσε με ήττα στους τελικούς, εκεί όπου οι Ουόριορς ήταν άτυχοι με τραυματισμούς των Τόμπσον και Ντουράντ. Έτσι ο Κάζινς έμεινε χωρίς δαχτυλίδι.\nΣτη συνέχεια τα πράγματα έγιναν ακόμα πιο δύσκολα, αφού είχε 9.6 πόντους με 7.6 ριμπάουντ στους Ρόκετς σε μόλις 25 ματς σε μια ομάδα με στόχους που δεν συγκρίνονται με των Ουόριορς που παίζουν για τον τίτλο. Ο ΝτεΜάρκους Κάζινς έκλεισε την περσινή σεζόν στους Κλίπερς, όπου αγωνίστηκε συνολικά σε 16 ματς και σημείωσε 7.8 πόντους, 4.5 ριμπάουντ και 1 ασίστ σε αυτό το διάστημα, ψάχνοντας και πάλι να βρει τον παλιό καλό εαυτό του, αλλά μάταια. Ποτέ δεν ξανάγινε ο παίκτης που απολαύσαμε στο Σακραμέντο και τη Νέα Ορλεάνη.\nΤι θα δώσει στους Μπακς\nΑρχικά οι Μπακς θα τον υπογράψουν με μη εγγυημένο συμβόλαιο, άρα μπορούν να τον αποδεσμεύσουν σε οποιαδήποτε στιγμή θέλουν, αν κάτι δεν πάει καλά ή αν βγάλει στην επιφάνεια προβλήματα συμπεριφοράς (από τους πιο... σεσημασμένους σε τεχνικές ποινές παίκτες στην ιστορία του ΝΒΑ).\nΌμως κακά τα ψέμματα όπως έχει πάει η σεζόν, τα ελάφια είχαν ανάγκη έναν τέτοιο ψηλό με χαμηλό ρίσκο που μπορεί να προσφέρει πολλά αν ταιριάξει στην ομάδα και προσαρμοστεί γρήγορα. Το Μιλγουόκι έχει μάθει να παίζει φέτος χωρίς τον βασικό σέντερ του τα προηγούμενα χρόνια τον Μπρουκ Λόπεζ. Ακόμα και αν επιστρέψει σε πλήρεις αγωνιστικούς ρυθμούς, σίγουρα θα αργήσει να βρει τα πατήματα που είχε πριν τον τραυματισμό. Έτσι τα... ελάφια έχουν ξεμείνει εδώ και πολύ καιρό μόνο με τον ασταμάτητο Γιάννη Αντετοκούνμπο και τον καθοριστικό Πόρτις που δίνει λύσεις σε πολλά θέματα. Όμως έτσι δεν θα μπορούσε να βγει η σεζόν, γιατί κάποτε θα έσκαγαν από την κούραση οι δυο τους.\nΟ Κάζινς έρχεται να δώσει ανάσες και στους δύο κυρίους, αλλά και να αποτελέσει μια ποιοτική αλλαγή του Λόπεζ, όταν ο Μπρουκ παίξει πάλι στα standards του προ τραυματισμού. Ο ΝτεΜάρκους θα προσφέρει στοιχεία που οι Μπακς έχουν ανάγκη. Είναι ένας ψηλός με τεράστια ποιότητα στη ρακέτα. Ένας καθηγητής στο... ζωγραφιστό που μπορεί να βρει σκορ είτε παίξει με πλάτη και ποστάρει είτε πάει πάνω στον αντίπαλο κατά προόσωπο. Έχει εξαιρετικά τελειώματα και με τα δύο χέρια. Επιπλέον είναι δύσκολος στο μαρκάρισμα, αφού έχει τεράστιο επιθετικό ρεπερτόριο. Ο Λόπεζ αρέσκεται να βγαίνει από τη ρακέτα και να παίρνει πολλά τρίποντα. Αυτό από τη μία αφήνει κενούς διαδρόμους για τις μπούκες του Γιάννη, όμως από την άλλη δημιουργεί ένα τεράστιο κενό στη θέση του σέντερ, αφού δεν μπορεί πάντα ο Αντετοκούνμπο να τα κάνει όλα μόνος του κοντά στο ζωγραφιστό. Ο Boogie θα γεμίσει τη ρακέτα και θα κάνει τους αντιπάλους να τον αισθανθούν παραπάνω στη ρακέτα. Ο Λόπεζ έχει καλά στοιχεία, όμως είναι λίγο soft για σέντερ σε ομάδα που θέλει να κάνει για δεύτερη σερί σεζόν πρωταθλητισμό. Χρειάζεται και άλλου είδους ψηλό και ο Κάζινς είναι τέτοιος.\nΙκανότατος και στα σουτ μέσης απόστασης, στα fadeaway και φυσικά καλός στο τρίποντο. Την ικανότητα του στο μακρινό σουτ την έφτιαξε στο Σακραμέντο και δεν την αποχωρίστηκε ποτέ. Φυσικά θα πρέπει να χρησιμοποιηθεί σωστά από τον Μάικ Μπουντενχόλζερ, ο οποίος είναι αναγκαίο να βρει και τα κουμπιά του ενός πολύ δύσκολου χαρακτήρα. Τα λεπτά του συμμετοχής θα πρέπει να είναι τέτοια έτσι ώστε να μην επιβαρυνθεί το σώμα του και να προσφέρει το καλύτερο που μπορεί. Με άλλα λόγια οι Μπακς έχουν ανάγκη τα ποιοτικά λεπτά του Boogie και ο ίδιος θέλει σαν τρελός να νιώσει πάλι... ζωντανός, να παίξει σε ομάδα με στόχο τον τίτλο και να γίνει καθοριστικός. Του έχει λείψει αυτό το συναίσθημα τα τελευταία χρόνια.\nΟι Μπακς φέτος θα έχουν ανταγωνισμό στην Ανατολή που δεν είχαν τα προηγούμενα χρόνια, αφού Νετς, Χιτ, Μπουλς είναι καλύτεροι από πέρυσι, ενώ υπάρχουν και άλλες ομάδες που μπορούν να κάνουν τη ζημία. Η απόκτηση του Κάζινς είναι πολύ έξυπνη, αφού αν σου βγει, μπορεί να σου δώσει ένα σημαντικό όπλο για το back to back πρωτάθλημα. Ο Κάζινς είναι ένα χαμηλό ρίσκο που οι Μπακς ήταν απαραίτητο να πάρουν για να δώσουν μια πινελιά ποιότητας στη ρακέτα τους.


Κακοποιούσαν από 8 ετών την ανήλικη που κρατούσε φυλακισμένη ο άνδρας στο Μενίδι - istioforos news Κακοποιούσαν από 8 ετών την ανήλικη που κρατούσε φυλακισμένη ο άνδρας στο Μενίδι - istioforos news\nΑρχική > ΕΛΛΑΔΑ > Κακοποιούσαν από 8 ετών την ανήλικη που κρατούσε φυλακισμένη ο άνδρας στο Μενίδι\nΕΛΛΑΔΑ - Δημοσιεύτηκε, 3 Ιαν 2018 - 3:18 μ.μ.\nΚακοποιούσαν από 8 ετών την ανήλικη που κρατούσε φυλακισμένη ο άνδρας στο Μενίδι\nΣυγκλονιστικές είναι αποκαλύψεις που έρχονται στο φως της δημοσιότητας για την υπόθεση με την ανήλικη που κρατούσε φυλακισμένη και βίαζε ένας Πακιστανός στο Μενίδι.\nΤο 16χρονο σήμερα κορίτσι είχαν βγάλει για σεξουαλική εκμετάλλευση από τα 8 της χρόνια οι γονείς της, ενώ αργότερα εμφανίστηκε ο Πακιστανός που υποτίθεται θα την προστάτευε και τελικά την έκανε σκλάβα του σεξ στο σπίτι του στο Μενίδι.\nΜάλιστα ο άνδρας συνέχισε να έχει από κοντά το κορίτσι ακόμα και όταν εκείνο φιλοξενήθηκε σε σπίτι του «Χαμόγελου του Παιδιού», μέχρι να συλληφθεί, ύστερα από πολλές δυσκολίες και παρέμβαση του Κώστα Γιαννόπουλου.\nΣε ηλικία τεσσάρων ετών οι γονείς της ανήλικης την έσπρωξαν στην επαιτεία, ενώ μόλις μεγάλωσε λίγο ξεκίνησαν να την εκδίδουν. Τότε, όταν το κορίτσι έγινε 12 ετών, βρέθηκε ένας άνδρας που την πήρε στο σπίτι του.\nΗ αλήθεια ξεκίνησε να αποκαλύπτεται το 2015 όταν το κορίτσι έγινε 14 ετών, ήταν έγκυος και χρειάστηκε ιατρική φροντίδα. Ο άνδρας αναγκάστηκε να την πάει σε νοσοκομείο και εκεί άρχισε να ξετυλίγεται το κουβάρι της υπόθεσης.\nΟ Πρόεδρος του «Χαμόγελου του Παιδιού», Κώστας Γιαννόπουλος πριν από περίπου δύο μήνες κατέφυγε στην Εισαγγελία του Αρείου Πάγου για να καταγγείλει το περιστατικό και τη συνέχιση της παρενόχλησης του ανήλικου κοριτσιού από το δράστη, παρότι είχαν περάσει δύο χρόνια που είχε γίνει γνωστή η φρικιαστική υπόθεση.\nΜετά την επαιτεία και σεξουαλική εκμετάλλευση που υπέστη από τους γονείς της, σύμφωνα με τον κ. Γιαννόπουλο «βρέθηκε κάποιος, ο οποίος υποτίθεται πως θέλησε να την προστατεύσει από τους γονείς της και αυτή τη φρικτή διαδικασία. Την εγκλώβισε μέσα σε ένα σπίτι και την κράτησε περίπου δύο χρόνια σκλάβα του, για να ικανοποιεί τις δικές του ανώμαλες και περίεργες ορέξεις».\nΗ κοπέλα, το 2016, μεταφέρθηκε σε ξενώνα του «Χαμόγελου του Παιδιού», όπου ξεκίνησε ο νέος της «γολγοθάς», όταν ο άνδρας συνέχιζε να την παρενοχλεί. «Το παιδί, εξαρτώμενο από το σύνδρομο της Στοκχόλμης, ενέδιδε μερικές φορές στις δικές του εκκλήσεις. Κάποιες στιγμές διαπιστώσαμε δυστυχώς πως όταν ως μεγάλη κοπέλα έβγαινε με τα άλλα παιδιά, εκείνος συνέχιζε να την παρενοχλεί, συνέχιζε να της κάνει διάφορα. Το παιδί είχε εξαρτηθεί από εκείνον, ενώ ήταν και θυμωμένο καθώς καταλάβαινε πως αυτό που της συμβαίνει δεν ήταν φυσιολογικό», τόνισε στις δηλώσεις του ο πρόεδρος του «Χαμόγελου του Παιδιού».\nΟ κ. Γιαννόπουλος κατήγγειλε ότι μία εισαγγελική λειτουργός στην οποία είχαν απευθυνθεί για την προστασία του κοριτσιού τούς είχε συστήσει να ενημερώσουν το… Αστυνομικό Τμήμα προκειμένου να του γίνουν παρατηρήσεις.\n«Κάποιοι που δεν θέλουν, γιατί βαριούνται να σχηματίσουν δικογραφία, αφήνουν ένα παιδί να διαλύεται», ανέφερε.\nΎστερα από την προσωπική παρέμβαση του Κώστα Γιαννόπουλου κινήθηκαν οι διαδικασίες, ο αρμόδιος δικαστικός λειτουργός εξέδωσε ένταλμα και ο άνδρας συνελήφθη.\nItem Reviewed: Κακοποιούσαν από 8 ετών την ανήλικη που κρατούσε φυλακισμένη ο άνδρας στο Μενίδι Rating: 5 Reviewed By: istioforos news


Αιδηψός: Για τις 16 Μαΐου διακόπηκε η δίκη του 30χρονου που κλώτσησε τη γάτα - Γιατί δεν εμφανίστηκε στο δικαστήριο\nNewsIT Τοπικα Νεα Αιδηψος: Για τις 16 Μαιου διακοπηκε η δικη του 30χρονου που κλωτσησε τη γατα – Γιατι δεν εμφανιστηκε στο δικαστηριο\nΑιδηψός: Για τις 16 Μαΐου διακόπηκε η δίκη του 30χρονου που κλώτσησε τη γάτα – Γιατί δεν εμφανίστηκε στο δικαστήριο\nΤη Δευτέρα 16 Μαΐου θα συνεχιστεί η εκδίκαση της υπόθεσης κακοποίησης της γάτας στην Αιδηψό της βόρειας Εύβοιας. Ο 30χρονος κατηγορούμενος δεν προσήλθε στο δικαστήριο, όπως και οι δύο μάρτυρες υπεράσπισης.\nΜάλιστα, το δικαστήριο δεν έκανε δεκτό το αίτημα αναβολής της δίκης για την υπόθεση της κακοποίησης γάτας στην Αιδηψό, όπως ζήτησε ο 30χρονος κατηγορούμενος. Μέσω δικηγόρου, προσκόμισε έγγραφο του νοσοκομείου ΚΑΤ, ότι έχει πάθει έγκαυμα στο αριστερό του πόδι και γι’ αυτό έλαβε επτά ημέρες αναρρωτική άδεια.\nΕπιπλέον, ο δικηγόρος του κατηγορούμενου μετέφερε στην έδρα ότι ο 30χρονος επιθυμεί να παραστεί στη δίκη του, όπως σημειώνει το eviathema.gr.\nClick4more: Αιδηψός: «Δεν κατηγορείται για την κλωτσιά στη γάτα ο κ. Καραμανώλης αλλά φίλος του» δηλώνει ο δικηγόρος του\nΠαρόλα αυτά, η εισαγγελέας της έδρας πρότεινε να απορριφθεί το αίτημα, τονίζοντας ότι δεν πρόκειται για σοβαρό πρόβλημα υγείας που εμπόδιζε την παράσταση στη εκδίκαση της υπόθεσης.\nΈτσι το δικαστήριο διέκοψε για τη Δευτέρα 16 Μαΐου και επέβαλλε πρόστιμο 200 ευρώ στους δύο μάρτυρες υπεράσπισης, που, επίσης, δεν εμφανίστηκαν.\nΗ υπόθεση που προκάλεσε σάλο, αποκαλύφθηκε όταν αναρτήθηκε στα social media το βίντεο με τη γάτα στην ταβέρνα της Αιδηψού. Μάλιστα, το γεγονός προκάλεσε άμεση παρέμβαση του υπουργού Προστασίας του Πολίτη, Τάκη Θεοδωρικάκου.


Thisquietarmy – Vessels (Aurora Borealis) – Against the silence\nThisquietarmy – Vessels (Aurora Borealis)\nPosted by againstthesilence on 13 June 2012\nΑφήνοντας απαλά την βελόνα να πέσει στις χαρακιές του συγκεκριμένου περσινού δίσκου, που επιτέλους κυκλοφορεί αυτές τις μέρες σε βινύλιο, συμβαίνουν περίεργες καταστάσεις. Κάποια αόρατη δύναμη σβήνει το φως, ένα πανί ανοίγεται μπροστά, μεταμορφώνεται σε καραβόπανο, κύματα ορμητικά εισβάλουν στο σκηνικό, με μια γαλέρα να στέκεται στο κέντρο μιας καταιγίδας και τα ταμπούρλα να δίνουν τον ρυθμό για τη φυγή προς μια άγνωστη γη. Μετά από ένα υποβλητικό δεκάλεπτο στο θέατρο του Ειρηνικού ωκεανού, που ξετυλίχθηκε και χάθηκε σαν μια μακρινή και αλλόκοτη εικόνα, ήχοι από ξεχασμένες σταυροφορίες φτάνουν σαν φαντάσματα μιας άλλης εποχής. Μια κιθάρα θρηνεί ό,τι χάθηκε για πάντα και παραμορφωμένη καλεί σε έναν απύθμενο βυθό όπου οι ακτίνες του ήλιου δεν φτάνουν ποτέ. Εκεί κείτονται ναυάγια καταδικασμένα στο απόλυτο σκοτάδι, ξεπερασμένα μνημεία κάλλους που τώρα στέκουν γυμνά σαν αμφίβια νεκροταφεία, καθώς οι ανάσες από τη φιάλη του οξυγόνου κρατάνε ακόμα αλλά άγνωστο για πόσο.\nΣτην συνέχεια το σκηνικό αλλάζει. Σαν κάλεσμα του αρχέγονου ενστίκτου της επιβίωσης, γλυκά κιθαριστικά αρπίσματα σε οδηγούν στην επιφάνεια όπου ο αφρός συνομιλεί με τη βραδινή ατμόσφαιρα, για να διαπιστώσεις πως βρίσκεσαι στην μέση μιας μαύρης θάλασσας, με τους χτύπους της καρδιάς να βαράνε ακανόνιστα. Ακόμη να ξημερώσει και μια σελήνη λειψή που ντρέπεται να δείξει την ευαίσθητη πλευρά της, αφήνει τα αστέρια να σε οδηγήσουν προς κάπου… οπουδήποτε.\nΚαθώς χάνεται η τελευταία σου ελπίδα να δεις μεσοπέλαγα κάποιο σημείο ζωής, αχνοφαίνεται ένα πλωτό φάντασμα με μια τρύπια δίχρωμη σημαία κι έρχεται προς εσένα. Από μηχανής θεού σωτηρία ή αιώνια σκλαβιά; Η θέα προκαλεί δέος, καθώς το τρομακτικό μέγεθος του σκάφους ολοένα γιγαντώνεται όσο πλησιάζει. Είσαι σίγουρος ότι άκουσες έναν ισπανικό χαιρετισμό να σε καλεί να επιβιβαστείς. Ξαφνικά όλα εξαφανίζονται σε μια σκόνη καπνού, σαν σύννεφα που κατέβηκαν να δοκιμάσουν τη θερμοκρασία του ανοιξιάτικου δροσερού νερού.\nΗ ημιλιπόθυμη κατάστασή σου, σ’ αφήνει να επιπλέεις μακάρια. Η ατέλειωτη νύχτα φτάνει στο τέρμα της. Το ένστικτο σου σε καλεί να σηκώσεις το βλέμμα και να ατενίσεις την άγνωστη και ερημική παραλία που κρύβεται μέσα σου.\nPrevious Post Mass Culture – Amoralism ep (free download)\nNext Post Marietta Fafouti – Homemade Joy (inner ear)


Ζώδια: Προβλέψεις για σήμερα 7/8/2016 | music.net.cy\nHome ΚΑΤΗΓΟΡΙΕΣ ΖΩΔΙΑ Ζώδια: Προβλέψεις για σήμερα 7/8/2016\nΤο πείσμα και η επιμονή δεν σου κάνουν καλό. Μάλλον σε στεναχωρούν περισσότερο και σου φέρνουν χειρότερα αποτελέσματα από αυτά που θέλεις. Θα χρειαστεί σήμερα να είσαι ανοιχτός σε νέες απόψεις γιατί έτσι θα βρεις πιο γρήγορα λύση στα προβλήματα που σε απασχολούν.\nΦίλε Δίδυμε σήμερα νιώθεις αρκετά καλά για όσα έχεις καταφέρει μέχρι τώρα, αλλά αυτή η στάση μπορεί να γίνει παγίδα και να σε κάνει να επαναπαυθείς σε όσα έχεις καταφέρει. Μην υποκύψεις και μην αναβάλεις τις υποχρεώσεις σου. Κινήσου χωρίς άγχος αλλά με δυναμικότητα.\nΗ σημερινή μέρα θα είναι αρκετά έντονη για εσένα και κάποια γεγονότα θα σε αναστατώσουν. Οι αποκαλύψεις και γενικά οι ειδήσεις που θα μάθεις μπορεί να σε στενοχωρήσουν αλλά θα σε κάνουν να δώσεις απαντήσεις και να δείς πιο ξεκάθαρα κάποια ζητήματα. Μην απογοητεύεσαι λοιπόν και προχώρησε με θάρρος.\nΣήμερα είναι μια πολύ καλή μέρα να ολοκληρώσεις σχέδια και να εκπληρώσεις όνειρα που κάνεις εδώ και καιρό. Ασχολήσου με όσα σε ευχαριστούν και φρόντισε να ξεκουραστείς γιατί τον τελευταίο καιρό τα έχεις δώσει όλα…\nΗ σημερινή μέρα είναι κατάλληλη για να υλοποιήσεις πολλά από τα σχέδιά σου κάνοντας όμως τις απαραίτητες αλλαγές. Μη βιαστείς να αποφασίσεις και αν θέλεις συμβουλεύσου τα δικά σου άτομα που μπορούν να σου δώσουν και μια άλλη οπτική των ζητημάτων που σε απασχολούν.\nΑγαπητέ Τοξότη θέλεις να βελτιώσεις κάποιους τομείς της ζωής σου, αλλά δεν ξέρεις τους ιδανικούς τρόπους. Για να καταφέρεις να βρεις τις λύσεις θα πρέπει να εξωτερικευθείς περισσότερο και να μην επαναπαύεσαι αναβάλλοντας τις λύσεις στα προβλήματά σου. Σήμερα άλλωστε θα έχεις την ευκαιρία να δώσεις απαντήσεις σε βασικά ζητήματα.\nΕίναι μια πολύ καλή μέρα η σημερινή για εσένα αφού θα καταφέρεις να συγκεντρωθείς και να δείς με μεγαλύτερη ωριμότητα και ρεαλισμό όλα όσα σε απασχολούν. Έχε το νου σου για κάθε ευκαιρία που θα παρουσιαστεί και θα αφορά τα σχέδιά σου.\nΠροηγούμενο ΆρθροΟι Thirty Seconds To Mars ανακοίνωσαν νέο δίσκο!\nΕπόμενο ΆρθροΗ μεγάλη έκπληξη που ετοιμάζουν η Αλεξία Αναστασίου και η ομάδα της πριν από την πρεμιέρα


Έριχναν λούτρινα αρκουδάκια από τον ουρανό - Newsit.gr\nNewsit / Κόσμος / Έριχναν λούτρινα αρκουδάκια από τον ουρανό\nΈριχναν λούτρινα αρκουδάκια από τον ουρανό\nΔημοσιεύθηκε: 02.08.2012 | 22:32\n800 αρκουδάκια έπεσαν από τον ουρανό. Κάθε ένα από αυτά είχε ένα μήνυμα προς την κυβέρνηση για σεβασμό στα ανθρώπινα δικαιώματα.\nΝα χρησιμοποιήσει οποιοδήποτε μέσο για να σταματήσει τις “εισβολές” από αέρος στη χώρα, ζήτησε ο πρόεδρος της Λευκορωσίας Αλεξάντερ Λουκασένκο ζήτησε σήμερα από τον νέο επικεφαλής των συνοριοφυλάκων.\nΤα μέσα ενημέρωσης της Λευκορωσίας ανέφεραν ότι ένας μπλόγκερ, ο Αντόν Σουριάπιν, έχει συλληφθεί και κρατείται επειδή δημοσίευσε φωτογραφίες με τα αρκουδάκια. «‘Οταν μάθαμε ότι κρατείται με αφορμή τις φωτογραφίες με τα αρκουδάκια σοκαριστήκαμε. Η κατάσταση είναι παράλογη. Είναι προφανές ότι έψαχναν έναν αποδιοπομπαίο τράγο.\nΜέχρι που συνέβη αυτό στο γιο μου δεν ήξερα ότι γίνονται τέτοια πράγματα στη χώρα», είπε ο πατέρας του, Αντρέι.